polyglot-tagger/wikipedia-language-snippets-filtered huggingface dataset:
20 ஆம் நூற்றாண்டின் முந்தைய நூற்றாண்டு எழுத்துகளை வைத்திருக்கும் மத்திய இமயமலையின் சில சீன-திபெத்திய மொழிகளில் லிம்புவும் ஒன்று. ,
எல்சாவை இளவரசன் சிறைபிடித்து சென்றதும் அனா ஒரு கட்டத்தில் இளவரசன் மோசமானவன் என தெரிந்துகொள்கிறார் . எல்சா சிறையில் இருந்து தப்பிச்செல்லும்போது இளவரசன் பனிப்புயலில் மாட்டிக்கொண்ட எல்சாவை கத்தியால் தாக்கும்போது அனா தடுக்கிறார் , ஆனால் பனிசக்தி அவளை பனிச்சிலையாக மாற்றிவிடுகிறது . எல்சா அனாவின் தியாகத்தை எண்ணி துயரத்தில் அழும்போது அது உண்மையான அன்பின் செயலாக இருப்பதால் அனா திரும்பவும் உயிர்பெறுகிறார் . கடைசியில் இளவரசன் சிறையில் அடைக்கப்படுகிறான் .பனிக்காலம் முடிவடைகிறது , பிரிந்திருந்த சகோதரிகள் சேர்ந்து வாழ்கின்றனர் .
பனிக்கட்டிடம் அடையும்போது அனா எல்சா வை சந்தித்து திரும்ப சொல்லும்போது எல்சா தற்செயலாக அனாவை பனிசக்தியால் தாக்குகிறார் , இந்த நிலையில் சுயநலமான இளவரசனின் படைகளும் அங்கு வரும்போது எல்சாவுக்கும் படையினருக்கும் உருவாகும் மோதலுக்கு பின்னால் அங்கிருந்து தப்பிச்சென்ற அனா மற்றும் கிறிஸ்டோஃப் ட்ரால்ஸிடம் உதவி கேட்கும்போது ஒரு உண்மையான அன்பின் செயல் மட்டுமே எல்சாவின் பனிசக்தி தாக்குதலில் இருந்து அனாவை காப்பாற்ற முடியும் என்று தெரிந்துகொள்கின்றனர் .
ஒரு கட்டத்தில் தெரியாமல் அவருடைய சக்திகளால் சகோதரி அனா காயப்படுகிறார் . பின்னர் அரசரும் அரசியும் அவளை ட்ரோல்ஸ் எனும் சிறிய மனிதர்களிடம் அழைத்து சென்று குணமாக்குகின்றனர் .இனிமேல் எல்சா வின் சக்தி அனாவுக்கு பாதிப்பை உருவாக்க கூடாது என்று அரசரும் அரசியும் முடிவு எடுத்து இருவரையும் தனிமைப்படுத்துகின்றனர் .ஒரு கட்டத்தில் கடல்புயலால் அரசரும் அரசியும் காலமான பின்னர்
ப்ரோசன் தமிழ் : உறைபனி என்பது வால்ட் டிஸ்னி பிக்சர்ஸ் வெளியிட்ட ஒரு 2013 அமெரிக்கன் 3 அனிமேஷன் இசை கற்பனைத் திரைப்படம் ஆகும் . ஃப்ரோஸன் . 53 வது டிஸ்னி அனிமேஷன் திரைப்படம் , இன் இந்த திரைப்படம் ஹான்ஸ் கிரிஸ்துவர் ஆண்டர்சன் விசித்திர கதை " ஸ்னோ குயின் " என்ற கதையின் கதைக்களத்தை அடிப்படையாக கொண்டு எடுக்கப்பட்ட இந்த திரைப்படம் 2013 ல் வெளிவந்தது .
இந்த சம்பவத்தை அடுத்து வரலாறு காணாத குளிர்காலம் உருவாகிறது . அனா எல்சாவை கண்டுபிடித்து, குளிர்காலத்தை முடிவுக்கு கொண்டு வர நினைக்கிறார் , எல்சா வை தேடும்போது கிறிஸ்டோஃப் மற்றும் அவரது வளர்ப்பு கலைமான் ஸ்வென் ஐ சந்திக்கிறார் , அவர்களின் உதவியுடன் எல்சா வை தேடும் பயணத்தில் ஆலாப் என்ற உயிருள்ள பனிமனிதனை சந்திக்கிறார் ,
அவருடைய 21 ம் வயதில் எல்சா மகாராணியாக பதவியேற்கும்போது அனாவை ஒரு இளவரசன் நேசிப்பதை அறிந்து அவருடைய முடிசூடும் விழாவில் எதிர்பாராமல் கோபப்பட்டு சக்திகளை பயன்படுத்துகிறார். இதனால் எல்லோரும் எல்சா வின் சக்திகளை தெரிந்துகொண்டதை அடுத்து அவர் தனிமையில் சென்று பனியில் ஒரு கட்டிடத்தை அமைத்து அங்கே தங்குகிறார் .
அக்பர் பாஷா ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1991 ஆம் ஆண்டு வேலூர் மக்களவைத் தொகுதியில் , இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.
இளங்கலை பட்டத்தினை சென்னை மாநில கல்லூரியிலும் , இளங்கலை தொழில்நுட்ப பட்டத்தினை அழகப்பர் தொழில்நுட்பக் கல்லூரியிலும் பயின்று பெற்றார்.
துப்பாக்கிதாரி பிப 1:40 மணியளவில் ரிக்கார்ட்டன், டீன்சு சாலையில் அமைந்துள்ள அல் நூர் பள்ளிவாசலில் வெள்ளி தொழுகையில் ஈடுபட்டிருந்தோர் மீது தானியங்கி துப்பாக்கி மூலம் சுட ஆரம்பித்தான். இத்தாகுதலை அவன் முகநூல் மூலம் பள்ளிவாசலுள் நுழைந்து தாக்குதல் முடிந்து வெளியே வரும்வரை 17 நிமிடங்கள் நேரலையில் காட்சிப்படுத்தினான். துப்பாக்கிதாரி நியோ-நாட்சி குறியீடுகளுடன் 28-அகவை கொண்ட வெள்ளை ஆதிக்கவாதி ஆத்திரேலியன் என ஊடகங்கள் அவனை அடையாளப்படுத்தின. தாக்குதலுக்கு முன்னர் துப்பாக்கிதாரி தனது மகிழுந்தில் அமர்ந்தவாறு பிரித்தானிய இராணுவத்தின் பாரம்பரிய அணிவகுப்புப் பாடலையும், ரதொவான் கராட்சிச்சை புகழும் பொசுனியப் போரின் செர்பிய தேசியப் பாடலையும் இசைக்கவிட்டான். தாக்குதலை ஆரம்பிக்க முன்னர், பள்ளிவாசலில் நின்றிருந்த ஒரு தொழுகையாளரினால் "ஹலோ சகோதரா" என வரவேற்கப்பட்டான். அவரையே அவன் முதலில் சுட்டுக் கொன்றான்.
முதலாவது தாக்குதல் கிறைஸ்ட்சேர்ச்சின் ரிக்கார்ட்டன் என்ற புறநகரில் அமைந்துள்ள அல் நூர் பள்ளிவாசலில் 2019 மார்ச் 15 பிற்பகல் 1:40 மணிக்கு மேற்கொள்ளப்பட்டது. கொலையாளி மகிழுந்து ஒன்றில் வந்து பள்ளிவாசல் முகப்பிலுள்ளவர்களைக் குறிவைத்து சுட்டார். தனது தாக்குதல்களை தலைமேல் பொருத்தப்பட்டிருந்த படப்பிடிப்பு கருவி மூலம் படம்பிடித்து முகநூல் என்னும் சமூகவலைத்தளத்தினூடாக நேரடியாக ஒளிபரப்பினார். அக்காணொளியின் நீளம் சுமார் 17 நிமிடங்கள் ஆகும். அதன் தொடர்ச்சியாக 5 கிமீ தூரத்தில் அமைந்துள்ள லின்வுட் இசுலாமிய மையத்தில் நடத்தப்பட்டது. முன்னர் வெளிவந்த தகவல்களில் ஒரே நேரத்தில் பல்முனைத் தாக்குதல் நடத்தியதாகக் கூறப்பட்டது. ஆனாலும், இரண்டு பள்ளிவாசல்களிலும் ஒருவரே திட்டமிட்டு தாக்குதல் நடத்தியதாகப் பின்னர் வெளியிடப்பட்ட தகவல்கள் தெரிவித்தன.
கிறைஸ்ட்சேர்ச் பள்ளிவாசல் படுகொலைகள் 2019, மார்ச் 15 வெள்ளிக்கிழமை அன்று நியூசிலாந்து, கிறைஸ்ட்சேர்ச் நகரில் பிற்பகல் 1:40 மணியளவில் அல் நூர் பள்ளிவாசல், லின்வுட் இசுலாமிய மையம் ஆகியவற்றில் இடம்பெற்றது. வெள்ளி தொழுகையின் போது இடம்பெற்ற துப்பாக்கிச் சூட்டு நிகழ்வில் குறைந்தது 50 பேர் கொல்லப்பட்டனர், 50 பேர் காயமடைந்தனர். இந்நிகழ்வு தொடர்பாக மூவர் கைது செய்யப்பட்டனர். ஒருவர் மட்டுமே குற்றஞ்சாட்டப்பட்டார். இது ஒரு பயங்கரவாதத் தாக்குதல் என நியூசிலாந்து பிரதமர் யெசிந்தா அடர்ன் தெரிவித்தார். இப்படுகொலைகளை நிகழ்த்தியவர் பிரெண்டன் டராண்ட் என்ற ஆத்திரேலியர் என அடையாளம் காணப்பட்டுள்ளார். தாக்குதல் நடத்தியவர் தனது தாக்குதலை முகநூலில் நேரலையாகப் பதிவு செய்திருக்கிறார்.
1943 ஆம் ஆண்டில், நியூசிலாந்து பெதர்ஸ்டன் போர்க்குற்றவாளிகள் முகாம் கலவரங்களில் 49 பேர் கொல்லப்பட்ட நிகழ்வுக்குப் பின்னர் இந்நாட்டில் இடம்பெற்ற மிகப்பெரும் தாக்குதல் இதுவாகும். 1997 ஆம் ஆண்டிற்குப் பின்னர் நியூசிலாந்தில் இடம்பெற்ற முதலாவது பொதுமக்கள் மீதான துப்பாக்கிச்சூட்டு நிகழ்வு இதுவாகும்.
பணக்காரரான பூபதி பாண்டியன் மிகவும் கண்டிப்பான குடும்பத்தலைவர். அவரது மனைவி லட்சுமி நோய்வாய்ப்பட்டு இருக்கிறாள். அவரது வீட்டில் இரண்டு மகன்கள் ராமா மற்றும் கிருஷ்ணா , இரண்டு மகள்கள் மற்றும் இரண்டு மருமகள்கள் உள்ளனர். அவரது சகோதரி ஈஸ்வரி , விக்ரமாதித்தனைக் காதல் திருமணம் செய்து வீட்டைவிட்டு வெளியேறியதிலிருந்து காதல் திருமணங்களை வெறுப்பவர். அவருடைய இளைய மகள் திவ்யா அந்த வீட்டில் மேலாளராக பணிபுரிபவரின் மகன் சித்துவைக் காதலிக்கிறாள். தினமும் இரவு யாருக்கும் தெரியாமல் காதலர்கள் சந்தித்துக் கொள்கின்றனர். விக்ரமாதித்யனின் மகன் புருசோத்தமன் தன் மகளுக்கு இடையூறு அளிப்பதைக் கண்டிக்கும் பூபதி பாண்டியன் இதுகுறித்து விக்ரமாதித்யனையும் எச்சரிக்கிறார். இதனால் ஆத்திரம் கொள்ளும் விக்ரமாதித்யன் தன் மகனுக்கே திவ்யாவை மணம் முடிப்பதாக சபதம் செய்கிறார்.
ஒரு நாள் திவ்யாவிற்கு சித்து எழுதிய காதல் கடிதம் பூபதி பாண்டியன் கையில் கிடைக்கிறது. அந்தக் கடிதத்தில் பெயர் இல்லாததால் அது புருசோத்தமன் எழுதியது என்று நினைக்கிறார். தன் மகளுக்கு பாதுகாவலர்களை நியமிக்கிறார். திவ்யாவும் சித்துவும் காதலிக்கும் விடயம் அவருக்குத் தெரியவருகிறது. எனவே தன் நண்பன் தங்கராஜின் மகனான ராஜேந்திரனுக்கு திவ்யாவைத் திருமணம் செய்ய முடிவுசெய்கிறார்கள். வெளிநாட்டிலிருந்து தான் திருமணம் செய்துகொண்ட மனைவியோடு திரும்பும் ராஜேந்திரனைக் கண்டு அதிர்ச்சி அடையும் தங்கராஜ் அந்தப்பெண்ணை வீட்டை விட்டு வெளியேற்றுகிறார். திவ்யாவைத் திருமணம் செய்தால் பூபதிபாண்டியனின் சொத்துக்கள் கிடைக்கும் என்று ஆசை வார்த்தை கூறி ராஜேந்திரன் மனதை மாற்றுகிறார். பூபதி பாண்டியனின் மூத்த மகள் விஜி திவ்யாவின் பாதுகாவலர்களில் ஒருவனான ரவுடி மாஜாவைத் திருமணம் செய்து வீட்டைவிட்டு வெளியேறுகிறாள்.
திவ்யாவுக்கும் ராஜேந்திரனுக்கும் நடக்கும் திருமணத்தை நிறுத்த புருசோத்தமன் ஒருபுறமும், சித்து ஒருபுறமும் முயற்சிக்கின்றனர். சித்து-திவ்யா காதலைப் புரிந்துகொள்ளும் புருசோத்தமன் அவர்கள் திருமணம் செய்ய உதவுகிறான். தங்கராஜ் மற்றும் ராஜேந்திரன் இருவரும் தன் சொத்துக்களை அடைவதற்காக திட்டமிடுவதை அறிந்துகொள்கிறார் பூபதிபாண்டியன். தன் தவறுகளை உணர்ந்து திருந்தும் பூபதிபாண்டியன் சித்து-திவ்யா திருமணத்தை நடத்திவைக்கிறார்.
சிரித்தால் ரசிப்பேன் 2009 ஆம் ஆண்டு சத்யா மற்றும் சுனு லட்சுமி நடிப்பில், இனியவன் இசையில், வி. சந்திரசேகரன் எழுதி, இயக்கி, தயாரித்து வெளியான தமிழ் திரைப்படம்.
இராஜஸ்ரீ பிர்லா அரசு சார்பற்ற அமைப்புடன் இணைந்து செயல்படுகிறார், அவர் ஹாபிடேட் ஃபார் ஹியுமானிட்டி என்ற நிறுவனத்துடன் நெருங்கிய தொடர்பு வைத்திருக்கிறார். 2012 இல் ஆசிய பசிபிக் மற்றும் உலகளாவிய குழுக்களின் பிலிப்பைன்ஸ் மானிலா மாநாட்டில் கலந்து கொண்டார். அதே வருடத்தில், மகேந்திரசிங் தோனி போன்ற புகழ்பெற்ற துடுப்பாட்ட குழுமத்தை நிறுவனங்களின் முயற்சிகளுக்காக 2 மில்லியன் டாலர்கள் தொகை திரட்டினார். அவர் 100 மில்லியனுக்கான பங்களிப்பை ஹாபிடேட் ஃபார் ஹியுமானிட்டி என்ற நிறுவனத்திற்கு ஏற்பாடு செய்துள்ளார். இராஜஸ்ரீ பிர்லா ராஜஸ்தானிலுள்ள பிலானியில் தனது கணவருக்கு நினைவுச்சின்னம் கட்டியுள்ளார். மேலும் புனேயில் ஒரு கோயில் கட்டுவதற்கு முயல்கிறார்.
இராஜஸ்ரீ பிர்லா ஒரு இந்தியக் கொடையாளர் ஆவார். இவர் பிர்லா குடும்பத்தின் வணிக வம்சாவளியைச் சேர்ந்த "ஆதித்யா பிர்லா"வைத் திருமணம் செய்துகொண்டார். 1995 ல் கணவர் இறந்த பிறகு, இராஜஸ்ரீ பெருநிறுவங்களின் சமூக பொறுப்புணர்வுத் துறை மற்றும் தொண்டு துறைகளில் பணிபுரிந்தார், அது அவரது குடும்பத்தினரால் நிதியளிக்கப்பட்ட ஒரு பெரிய நிறுவனமாகும். 2011இல், அவரது சமூக சேவைக்காக இந்திய அரசு மூன்றாவது சிறந்த குடிமகனுக்கு வழங்கப்படும் பத்ம பூசண் விருது வழங்கி அவரை கௌரவித்தது.
இராஜஸ்ரீ பிர்லா 2006 ஆம் ஆண்டு புனேயில் 2006 ஆம் ஆண்டு, 30 மில்லியன் அமெரிக்க டாலர் செலவில், 325 படுக்கைகள் கொண்ட மருத்துவமனையான ஆதித்ய பிர்லா மெமோரியல் மருத்துவமனையை நிறுவியுள்ளார், இது 18 ஏக்கர் நிலப்பரப்பில் பரவியுள்ள இம்மருத்துவமனை சமூக முயற்சிகள் மற்றும் கிராமப்புற மேம்பாட்டுக்கான ஆதித்யா பிர்லா மையத்தால் நிர்வகிக்கப்படுகிறது மற்றும் ஆதித்யா பிர்லா அறக்கட்டளை மூலம் நிதியளிக்கப்படுகிறது.
இராஜஸ்ரீ 1948இல் இந்தியாவிலுள்ள தமிழ்நாட்டைச் சேர்ந்த மதுரையில் வடமேற்கு இந்தியாவில் உள்ள ராஜஸ்தானின் ஒரு புகழ் பெற்ற ஒரு குடும்பத்தில் பிறந்தார். இவரது தந்தை ராதாகிஷன் ஃபோம்ரா, பர்மா ஷெல் நிறுவனத்தின் முகவராக இருந்தார், தாயார் பார்வதி தேவி ஃபோம்ரா ஒரு இல்லத்தரசியாவார், இவர்கள் குடும்பத்தினர் மார்வாரி வைசியர்கள் மற்றும் மகேஸ்வரி உப ஜாதியைச் சார்ந்தவர்கள் ஆவர்.
முகலாயப் பேரரசின் ஆட்சிக்காலத்தில், 1722-இல் அவத் பகுதியின் ஆளுநர் நவாப் சதாத் அலி கான், அயோத்தி நகரத்திற்கு அருகில், சரயு ஆற்றின் கரையில் கோட்டையுடன் கூடிய பைசாபாத் நகரத்தை நிறுவினார். பிரித்தானிய இந்தியா ஆட்சியின் போது, 1801 முதல் 1859 முடிய அயோத்தி இராச்சியம், துணைப்படைத் திட்டத்தின் கீழ் சுதேச சமஸ்தானமாக விளங்கியது. பின்னர் 1859-இல் அவகாசியிலிக் கொள்கையின் படி, அயோத்தி இராச்சியம், பிரித்தானிய இந்தியாவின் நேரடி ஆட்சியில் இணைக்கப்பட்டது. இந்தியப் பிரிவினைக்குப் பின்னர், 1947-இல் பைசாபாத், உத்தரப் பிரதேசத்தின் பைசாபாத் மாவட்டத்தின் நிர்வாகத் தலைமையிடமானது.
பைசாபாத் இந்தியாவின் உத்தரப் பிரதேசம் மாநிலத்தில் அமைந்த பைசாபாத் மாவட்டத்தின் நிர்வாகத் தலைமையிட நகரம் ஆகும். இந்நகரத்தில் பைசாபாத் மாநகராட்சி உள்ளது. சரயு ஆற்றின் கரையில் அமைந்த பைசாபாத் நகரம், மாநிலத் தலைநகரான லக்னோவிற்கு கிழக்கே 130 கிமீ தொலைவிலும், வாரணாசிக்கு வடமேற்கே 194 கிமீ தொலைவிலும், அயோத்தியிலிருந்து 6 கிமீ தொலைவிலும் உள்ளது. முகலாயப் பேரரசின் போது, பைசாபாத் நகரம் அயோத்தி நவாபுகளின் தலைநகரமாக இருந்தது.
6 நடைமேடைகளுடன் கூடிய பைசாபாத் தொடருந்து நிலையம் கான்பூர், லக்னோ, வாரணாசி, அலகாபாத், மும்பை, தில்லி, கொல்கத்தா நகரங்களுடன் இணைக்கிறது.
13 நவம்பர் 2018 அன்று, பைசாபாத் நகரத்தின் பெயரை அயோத்தி என பெயர் மாற்றுவதற்கு உத்தர பிரதேச அமைச்சரவை ஒப்புதல் வழங்கியுள்ளது.
1932ஆம் ஆண்டு, பிரித்தானிய இந்தியாவில், உத்திரப் பிரதேசத்தின், முசாபர்நகர் மாவட்டம், கந்தலாவில் விவசாயக் குடும்பம் ஒன்றில் பிறந்தார் ஜி.டி. அகர்வால் எனும் குரு தாஸ் அகர்வால். சுற்றுச்சூழல் பொறியாளரான இவர், இந்திய தொழில்நுட்பக் கழகம் கான்பூரில் 17 ஆண்டுகள் பேராசிரியராகப் பணியாற்றினார். 2011 சூலை மாதம் தன் 79ஆவது வயதில் சுவாமி கயன்ஸ்வோரோப் சானந்த் என்ற பெயரில் இவர் துறவரம் பூண்டார்.
குரு தாஸ் அகர்வால் இவர் சந்த் சுவாமி சனந்த் என்றும் அழைக்கப்படுகிறார் ( , இவர் ஒரு இந்திய சுற்றுச்சூழல் பொறியாளர், சமயத் தலைவர், துறவி, சுற்றுச்சூழல் செயற்பாட்டாளர், பேராசிரியர் ஆவார். மேலும் இவர் மதன் மோகன் மாளவியாவால் 1905 ஆம் ஆண்டில் நிறுவப்பட்ட கங்கை மகாசபையின் புரவலர் ஆவார்.
நரேந்திர மோதி பிரதமரான பிறகு, கங்கையைத் தூய்மைப்படுத்துவதற்காகத் தனி அமைச்சரகத்தை அமைத்து, உமா பாரதியை அதற்கான அமைச்சராக நியமித்தார். கங்கையை தூய்மைபடுத்தும் திட்டத்துக்கு சுமார் 4,000 கோடி ரூபாய் செலவிடப்பட்டது. இருந்தும், கங்கையின் நிலை முன்பைவிட மோசமடைந்ததாக தரவுகள் வெளியாயின.
கங்கை ஆற்றைக் காக்க பல உண்ண நோண்பு போராட்டங்களில் ஈடுப்படு பல திட்டங்களை நிறுத்தியதற்காக இவர் அறியப்படுகிறார். 2009 ஆம் ஆண்டில் இவரது உண்ணா விரதமானது பாகிதி ஆற்றின் குறுக்கே நீர்மின் அணை கட்டும் திட்டத்தை நிறுத்த வழிவகுத்தது.
சமணக் கோயில்கள், கஜுராஹோ , சந்தேலர்கள் ஆட்சிக் காலத்தில், தற்கால மத்தியப் பிரதேச மாநிலத்தின், புந்தேல்கண்ட் பிரதேசத்தின் கஜுராஹோ உள்ளிட்டப் பல ஊர்களில் சமண சமயம் செழித்திருந்தது. கஜுராஹோவின் கிழக்கில் சமணர்கள் பெரும்பான்மையின மக்களாக வாழ்ந்தனர். கஜுரஹோ ஊரில் சந்தேலர்கள் ஆட்சிக் காலத்தில் கட்டப்பட்ட எண்ணற்ற சமணக் கோயில்கள், பல நிலைகளில் இன்றளவும் பாதுகாக்கப்பட்டுவருகிறது. சந்தேல ஆட்சிக் காலத்திய பல சமணக் கல்வெட்டுகள் இன்றும் கஜுரஹோவில் காணப்படுகிறது. கந்தாய் கோயில் தவிர மற்ற சமணக் கோயில்கள், 10-11-ஆம் நூற்றாண்டு காலத்தவைகள் ஆகும். இச்சமணக்கோயில்கள் யுனெஸ்கோவால் அறிவிக்கப்பட்ட உலகப் பாரம்பரிய களங்களில் ஒன்றாகும்.
சாந்திநாதர் முதன்மைக் கோயிலில் 15 அடி உயரம் கொண்ட சாந்திநாதரின் சிற்பமும், 1028ம் ஆண்டின் கல்வெட்டுகளும் உள்ளது. இக்கோயில் வளாகத்தில் கட்டிட கலைநயத்தில் பல சிறிய கோயில்களுடன் கட்டப்பட்டுள்ளது.
பார்சுவநாதர் கோயிலை கட்டிய சந்தேல மன்னர் தங்காவின் 954ம் ஆண்டுக் கல்வெட்டில், இக்கோயிலின் தோட்டத்திற்கு நிலம் தானமாக அளித்தவரின் பெயர் குறிக்கப்பட்டுள்ளது.
ரிசபதேவர் என்ற ஆதிநாதர் கோயிலில் ஒரு சிலையும், 1027ல் இப்பகுதியை ஆண்ட சந்தேல மன்னர் மதனவர்மனின் குறிப்புகளும் உள்ளது.
தெய்வப்பாவை - திருதாவுக்கரசு நாயனார் பாத்திரம்- எழுத்துரு சொக்கன்- நெறியாள்கை எஸ்.ரி. அரசு- அகில இலங்கைச் சேக்கிழார் மன்றம் 1978
வலியவனும் சிறியவனும் - கோலித்தாத்தா பாத்திரம் - 1999ல் 'யாதுமூரே' ஐரோப்பிய கலைப் பயணத்தில் இவரது தலைமையில் பிரான்ஸ், ஜேர்மனி, நெதர்லாந்து
1951ல் பத்தாவது வயதில் பாடசாலையில் 'ஜூடித்' நாடகத்தில் விவிலியப் பெண் பாத்திரத்தில் நடித்தார். தொடர்ந்து ஜெனம் நடித்த நாடக களங்கள்: சில்லாலை றோ.க.பாடசாலை, புனித பத்திரிராசியர் கல்லூரி, கொய்யாத் தோட்டத்தில் இயங்கிய 'பி. எஸ் கலாமன்றம்', ஓரியன்ஸ் நுண் கலை- விளையாட்டுக் கழகம், திருநெல்வேலி 'அரங்கத்தார்' நாடக‍க் குழு, வண்ணை கலைவாணர் நாடக மன்றம், மானிப்பாய் மறுமலர்ச்சி மன்றம், அரியாலை நாடக மன்றம், குருநகர் றெக்கிளமேசன் சனசமூக நிலையம், சுண்டுக்குளி நவரச நாட்டுக் கூத்து கலாமன்றம், நாடக அரங்க‍க் கல்லூரி, தேசிய கலை இலக்கியப் பேரவை, தமிழ் நாட்டில் நாராய் நாராய் நாடகப் பயணம், திருமறைக் கலாமன்றமும் ஐரோப்பிய நாடுகளும்.
ஜெனம் என்ற நாடக நடிகர் மக்கள் கலைஞராக மலர்ச்சி பெற்றாரெனில், தன் சுய அடையாளப் பிரமைக்குள் மூளாது தான் வாழும் சமூகத்திலுள்ள இனத்தவர், மத‍த்தவர், பால்நிலையினர், சாதியினர், பிரதேசத்தவர் என்ற குறுகிய எல்லைகள் கடந்து நின்ற கலைஞர் என்பதால் அவர் மக்கள் கலைஞர் ஆக முதிர்ச்சி பெற்றார். அரங்க வெளியில் நடிப்பின் மோடியே பெருமளவில் புத்தாக்கம் செய்து விடுவதன் மூலம் நடிப்பின் இலக்கணத்தைக் கண்டு கொண்டார்.
'எந்தையும் தாயும்' நாடகத்தில் சங்கரப்பிள்ளையாக உருமாறிய நடித்தார். நடிப்பது சுலபம். நடிக்காமல் வெறுமையாகப் பார்ப்பதும், முகச் சுருக்கங்களின்றியே படர விடும் நடியாத நடிப்பு மிக‍க் கடினம். அதனையே ஜெனம் செய்து காட்டினார். இதுவே ஜெனத்தின் நடிப்புத் திறன். 'பொறுத்தது போதும்' நாடகம் ஜெனத்தின் 'சம்மாட்டியார்' பாத்திரம். இந்தப் பாத்திரத்தில் நடித்தமைக்கு அவருக்கு ஜனாதிபதி விருது வழங்கப்பட்டது. எள்ளல், துள்ளல், ஆடல் கண்வீச்சுடன் வக்கிரத்தை வெளிப்படுத்துமாறு ஜெனம் காட்சிப்புலத்தை நம்பகத்தன்மை குலையாமல் வெளிப்படுத்தியமை பார்வையாளர் மத்தியில் 'சம்மட்டி' என்ற பாத்திரத்தின் கொடூரத்தை வெளிப்படுத்தின.
'கந்தன்கருணை' நாடகத்தில் நாரதராக காத்தான் கூத்திலமைந்த நவீனமோடியும், 'சங்காரத்தில்' வடமோடி கூத்துமோடியில் ஆடிப்பாடுவதும், 'கோடை'யில் பாநாடக யதார்த்த மோடியிலும், 'வெறியாட்டில்' பாநாடக பாவின மோடியிலும், 'பொறுத்த‍து போதும்' நாடகத்தில் தென்மோடி நாட்டாரிசையிலமைந்த நவீன மோடியிலும் நடித்துப் பாராட்டுப் பெற்ற ஜெனம் என்றும் நடிப்பின் இலக்கணமாகத் திகழ்வார்.
தான் வரித்துக்கொண்ட கதாபாத்திரத்தின் உளவியல், சமூகவியல், நடைத்தைக் கோலம் போன்ற பிற பல்துறை அவதானிப்பில் தன்னைப் புடம்போட்டு நடிக்கும் கதாமாந்தரினை உருவாக்கி புதிதாக‍க் கட்டியெழுப்புவதனூடாக அப்பாத்திரத்தின் வகிபாகத்தை நன்கு வெளிப்படுத்தியவர்
கத்தோலிக்க சமயக் குடும்பத்தில் சில்லாலையில் அல்பிறெட், முத்தம்மா தம்பதிகளுக்கு முதல் மகனாக 1941.03.08ம் திகதி பிறந்தார். சில்லாலை றோமன் கத்தோலிக்க தமிழ்க் கலவன் பாடசாலையில் தனது ஆரம்பக் கல்வியைப் பயின்றார். ஜெனத்தின் தாயார் முத்தம்மாவுடன் தந்தையார் அல்பிறென் புகையிலை வியாபாரத்துக்காக தென்னிலங்கையில் 'பியகம' என்ற சிங்களக் கிராமத்தில் குடிபெயர்ந்தனர். அங்கே சிங்களமொழிமூலம் மூன்றுவகுப்புகள் கல்விபயின்றார். தாயார் முத்த்மா ஜெனத்தின் பதின்ம வயதில் மரிக்கவும் யாழ்ப்பாணம் கொய்யாத்தோட்டத்தில் வந்து தந்தையார் அல்பிறட் பிள்ளைகளுடன் குடியேறினார். பின்னர் யாழ்ப்பாணம் புனித பத்திரிசியார் கல்லூரியில் ஜெனம் இணைந்து கொண்டார். அங்கு அவர் டபிள் புறொமோசனில் வகுப்பேற்றப்பட்டுத் தனது கல்வியைத் தொடர்ந்தார்.
அதன் பின்னர் ஜெனம் யாழ். கடற்கரை வீதியில் அமைந்துள்ள கூட்டுறவுத் துறையில் கல்விபயின்றார். தொடர்ந்து யாழ் நீதிமன்றுக்கு அருகில் 1ம் குறுக்குத் தெருவில் அமைந்த லங்கா சமசமாஜக் கட்சியின் வடபிரதேச செயலாளராகவும் யாழ் மாநகர சபை உறுப்பினராகவும் ஆரம்ப வகுப்புகளுக்கு குடியியல் புத்தகங்களை எழுதியவருமான அரியாலை அருளம்பலம் விஸ்வநாதன் என்பவரின் அலுவலகத்தில் வகுப்புத் தொழிலாளர் சங்கத்தின் பொறுப்புகளை நிர்வகிக்கும் எழுத்தராக 1983வரை 25 வருடங்களாக ஊழியம் புரிந்தார். தென்னிலங்கை இடதுசாரித் தலைவர்கள் தொடர்பும் காங்கேசன்துறை துறைமுகத்திலும், குருநகர் துலையிலும் பணிபுரிந்த தொழிலாளர்களின் உறவும் ஊடாட்டமும் ஜெனத்துக்கிருந்த‍து.
1961ல் நாவலர் வீதி, அரியாலையில் வசித்த 'ராணி' என அழைக்கப்படும் மேரி வயலற்ராணி என்பவரை மணம்புரிந்தார். ஆண் மகனையும் ஒரு பெண்பிள்ளையையும் பெற்றெடுத்தனர். மகளின் மூன்று பிள்ளைகளான பேரப்பிள்ளைகளுடனும் மனைவி, மருமகன் ஜேசுதாசன் ஆகியோருடன் வத்தளையில் வாழ்ந்துவந்தார் ஜெனம்.
1968 ஆம் ஆண்டில் ஏ.இரகுநாதன் தயாரிப்பில் அருமை நாயகம் இயக்கத்தில் ஈழத்தின் நான்காவது திரைப்படமாக வெளிவந்த 'நிர்மலா' திரைப்படத்தில் நடித்தார்.1978இல் வெளிவந்த 'தெய்வம் தந்த வீடு' திரைப்படத்தில் நடித்தார். மேலும் 1978இல் செங்கையாளியானின் 'வாடைக்காற்று' திரைப்படத்தில் பிலேமினாவின் தந்தை பாத்திரத்தில் நடித்தார். தொடர்ந்து வீ.எம். குகராஜாவின் கதைவசனம் நெறியாள்கையில் 'கதை இதுதான்' வீடியோ திரைப்படத்தில் நடித்தார்.
நாடகர் யோ. யோன்சன் ராஜ்குமாரின் 'பிரான்சிஸ் ஜெனம்- அரங்க வரலாற்றில் ஒரு மைல்கல்- ஜீவந்தி 2017 வைகாசி இதழ்
இழத்த‍ற்கரிய இரண்டு அரங்க ஆளுமைகளின் நினைவுகளில் நனைந்து. அ.பிரான்சிஸ் ஜெனம்- கலைமுகம் இதழ் 62 ஏப்பிரல்- ஜனவரி2017
ஈழத்தின் புகழ்பூத்த நாடக‍க் கலைஞர்களுள் முதன்மையானவர். பல்லாயிரம் பார்வையாளர் கண்ணூறுபட்ட கலைஞன். நாடக அரங்க‍க் கல்லூரியின் களம் பயில் முன்னவராய், பயிற்சிப் பட்டறையின் உடல், குரல் விந்தைகளின் வெளிப்பாட்டு வித்தகர். பல பத்து நாடக‍க் கலை வல்லுனர்களின் கடாட்சத்துக்காட்பட்ட புடம் போட்ட நடிகன்.
இந்தியா-பாகிஸ்தான் போர் அல்லது முதலாம் காஷ்மீர் போர் 1947-1948ல் ஜம்மு காஷமீர் இராச்சியத்தின் மீது தங்கள் கட்டுப்பாட்டை நிலைநிறுத்துவதற்காக, இந்தியாவிற்கும், பாகிஸ்தானுக்கும் இடையே நடைபெற்றது. புதிதாக சுதந்திரம் பெற்ற இரு நாடுகளுக்கும் இடையிலான நான்கு இந்திய-பாகிஸ்தான் போர்களுள் முதலாவது போர் இதுதான். காஷ்மீரை கைப்பற்றுவதற்கான முயற்சியில் சுதந்திரம் அடைந்த பாகிஸ்தான், பழங்குடி பஷ்தூன் மக்கள் மூலம் போரினை தூண்டிவிட்டனர்.
பூஞ்ச் நகரில் தனது முஸ்லீம் மக்களால், மஹாராஜா ஹரி சிங் எழுச்சியை எதிர்கொண்டார். மேலும் தனது இராஜ்யத்தின் மேற்கு மாவட்டங்களின் கட்டுப்பாட்டை இழந்தார். 22 அக்டோபர் 1947 அன்று, பாகிஸ்தானின் பஷ்தூன் மக்கள், எல்லையை கடந்து ஜம்மு காஷ்மீரில் புகுந்தனர்.பஷ்தூன் மக்கள் மற்றும் பாக்கிஸ்தான் படையினர் ஸ்ரீநகரை தங்கள் கட்டுப்பாட்டை எடுத்துக் கொண்டனர், ஆனால் அவர்கள் பாரமுல்லாவை அடைந்தபோது மக்களின் செல்வங்களை கொள்ளையடித்தனர். எனவே உதவிக்காக மஹாராஜா ஹரி சிங் இந்தியாவுக்கு வேண்டுகோள் விடுத்தார், இந்தியாவும் உதவி வழங்கியது.
போரின் முதல் மோதல் 3-4 அக்டோபரில் தோரார் எனும் இடத்தில் ஏற்பட்டது. அக்டோபர் 22 அன்று முசாஃபாபாத்தில் மற்றொரு தாக்குதல் நடத்தப்பட்டது.முசாஃபராபாத் மற்றும் டோம்லைச் சுற்றியுள்ள எல்லைப் பகுதிகளில் நிலைநிறுத்தப்பட்ட அரசுப் படைகள் விரைவில் பழங்குடியினப் படைகளால் தோற்கடிக்கப்பட்டன.அவர்களில் பல பாக்கிஸ்தானிய ராணுவ வீரர்கள் பழங்குடி மக்களைப் போல இருந்தனர். ஸ்ரீநகரை நோக்கி முன்னேறுவதற்குப் பதிலாக, எல்லைப் பகுதியில் உள்ள கைப்பற்றப்பட்ட நகரங்களில் ஆக்கிரமிப்புப் படையினர், மக்களிடம் சூறையாடல்களையும் போன்ற நடவடிக்கைகளில் ஈடுபட்டனர். பூஞ்ச் பள்ளத்தாக்கில், மாநிலப் படைகள் முற்றுகையிடப்பட்ட ஊர்களுக்குள் பின்வாங்கின.
இந்தியா தன் படைகளையும் ஆயுதங்களியும் ரஞ்சித் ராயின் தலைமையில் ஸ்ரீநகர் அனுப்பினர். அங்கே அவர்கள் சுதேச அரசியலமைப்பை வலுப்படுத்தி, பாதுகாப்பு எல்லையை நிறுவி, நகரின் புறநகர்ப் பகுதியில் பழங்குடிப் படைகளை தோற்கடித்தனர்.ஆரம்ப பாதுகாப்பு நடவடிக்கைகளில் குறிப்பிடத்தக்கவை:பாட்காம் நகரை பாதுகாப்பதில் கடுமையான எதிர்ப்பைத் தாண்டி தலைநகர மற்றும் விமான தளத்தையும் பாதுகாத்தது ஆகும்.
இந்த நகரம் அதன் பாரம்பரிய இசை நிகழ்ச்சிகளினால் அனைவராலும் நன்கு அறியப்படுகிறது. ஒவ்வொரு டிசம்பர் மாதத்திலும், ஐந்து வாரகால சென்னை இசை விழா உலகின் மிகப்பெரிய கலாச்சார நிகழ்வுகளில் ஒன்று என விவரிக்கப்பட்டுள்ளது. இந்த பருவங்களில் நகரத்தின் பல இடங்களில் நூற்றுக்கணக்கான கலைஞர்களால் பாரம்பரிய கர்நாடக இசைக் கச்சேரிகள் நடத்தப்பட்டு வருகிறது. இது தமிழ் மாதமான மார்கழியில் நடக்கிறது. இந்தக் காலகட்டம் சென்னை நகருக்கு ஒரு பண்டிகை மற்றும் மகிழ்ச்சியான காலமாகும். பல்வேறு வயதுகளில் உள்ள சிறந்த இசைக்கலைஞர்களால் வழங்கப்படும் இசையானது ஆன்மாவைத் தொட்டுச் செல்லும் வகையில் உள்ளது. டிசம்பர் பருவ கர்நாடக இசை சென்னை பார்வையாளர்களுக்கு ஒரு புதுவித அனுபவத்தை அளிக்கிறது.
சென்னைக் கலாச்சாரம் "தென் இந்தியாவின் நுழைவாயில்" என்று பிரபலமாக அழைக்கப்படுகிறது. இது இந்தியாவில் உள்ள மற்ற நகரங்களிடமிருந்து முற்றிலும் வேறுபட்டதாகும். ஒரு காஸ்மோபாலிட்டன் நகரமான சென்னை பலதரப்பட்ட மக்களின் நாகரீகத்தைப் பிரதிபலிக்கும் ஒரு தனித்த கலவையாகும். சென்னை ஒரு நவீன நகரம் என்றாலும், வழக்கமான கலாச்சாரங்களைத் தொடர்ந்து முன்னெடுத்துச் செல்கிறது. தமிழ்நாட்டின் பாரம்பரிய இசை, நடனம் மற்றும் எல்லா கலை வடிவங்களும் நகரத்தில் மிகவும் பிரபலமாக உள்ளன. பண்டைய கோவில் கட்டிடக்கலை, நவீன உயர் மற்றும் பாரம்பரிய இசை மற்றும் நடனம் ஆகியவற்றிலிருந்து பாரம்பரிய உணவுகள் வரை தனித்துவமான கலவையை இங்கு காணலாம்.
சென்னை இந்திய பாரம்பரிய நடனத்திற்கும் பெயர் பெற்றது. பரதநாட்டியம் தமிழ்நாட்டின் அதிகாரப்பூர்வ நடனம் ஆகும். நகரத்தின் தெற்கே கடற்கரைப் பகுதியில் அமைந்திருக்கும் கலாசேத்திரா பரதநாட்டியத்திற்கான முக்கியமான கலாச்சார மையம் ஆகும்.
மயிலாப்பூர் வலைப்பூவானது சென்னையின் கலை, கலாச்சாரம், இசை, நாடகம், விருதுகள் மற்றும் நிகழ்வுகள் ஆகியவற்றிற்காக அர்ப்பணிக்கப்பட்ட ஒன்றாகும்
தெலுங்கு இலக்கியம் அல்லது தெலுங்கு சாஹித்தியம் என்பது தெலுங்கு மொழியில் எழுதப்பட்ட படைப்புகள் ஆகும். இது கவிதைகள், நாவல்கள், சிறுகதைகள், நாடகங்கள் மற்றும் புராணங்களைக் கொண்டுள்ளது. தெலுங்கு இலக்கியம் 10 ஆம் நூற்றாண்டின் ஆரம்பத்தில் ஜெயின் தெலுங்கு இலக்கியத்த்தில் இதைப் பற்றிய தகவல்கள் பிரபந்த ரத்னாவலி என்ற நூலில் இருப்பதைப் பற்றி பேச்சுவழக்கில் கண்டுபிடிக்கப்பட்டது. தொடர்ந்து 11 ஆம் நூற்றாண்டு காலத்தில் நானைய்யா என்பவரால் மகாபாரதம் சமஸ்கிருதத்திலிருந்து தெலுங்கு மொழியில் மொழி பெயர்க்கப்பட்டது. இது விஜயநகர சாம்ராஜ்யத்தின் ஆட்சியின் கீழ் தழைத்திருந்தது, அங்கு தெலுங்கு மொழி பேரரசின் அதிகாரப்பூர்வ மொழிகளில் ஒன்றாகும்.
ஆரம்பகால எழுத்தாளர்கள் பற்றிய தகவல்களுக்கு பல்வேறு ஆதாரங்கள் உள்ளன. இவற்றுள் இவர்களுடைய கவிதைகள் பற்றிய முன்னுரைகள் உள்ளன. இது, வழக்காமாக சமஸ்கிருத மொழியில் இருப்பதௌ போல எழுத்தாளர், புத்தகம் அர்ப்பணிக்கப்பட்ட அரசரின் வரலாறு, இந்த அரசர் வெளியிட்ட புத்தகங்களின் காலவரிசை பட்டியல் போன்றவைகள் உள்ளது. கூடுதலாக, கல்வெட்டுகளில் காணப்படும் வரலாற்றுத் தகவல்கள் கிடைக்கின்றன. பல இலக்கண நூல்கள் மற்றும் புராணக் கதைகள் வழங்கும் விளக்கங்கள் ஆகியவை இவற்றில் உள்ளன. மேலும் கவிஞர்கள் மற்றும் அவர்களின் வாழ்க்கை முறையின் மரபுகள் ஆகிய தகவல்களும் கிடைக்கின்றன.
பதினாறாம் நூற்றாண்டு முதல்,புராணங்களில் இருந்து அரிதாக அறியப்பட்ட கதைகள் தெலுங்கு மொழி காவியங்களுக்கான அடித்தளத்தை உருவாக்கியது. பொதுவாக இலக்கியப் படைப்புகள் அகன்யா அல்லது கந்தா, சரித்ரா, விஜயா, விலாசா மற்றும் அபியுதாயா என்னும் தலைப்பின் கீழ் ஒரு ஒற்றை நாயகனை பற்றியும் அவனது பராக்கிரம்ங்களைப் பற்றியும் சித்தரிக்கப்பட்டுள்ளது. இத்தகைய தலைப்புகளில் பொதுவான விஷயங்கள் கவிதை வடிவிலேயே எழுதப்பட்டிருந்தன.
ஆரம்பகால தெலுங்கு இலக்கியம் பெரும்பாலும் சமயத்தை உள்ளடக்கியே இருந்தது. கவிஞர்களும் அறிஞர்களும் பெரும்பாலும் மொழி பெயர்ப்பினையே செய்து வந்துள்ளனர், ராமாயணம், மகாபாரதம், பாகவதம் போன்ற அனைத்து புராணங்களையும் மொழிபெயர்த்துள்ளனர், இவை அனைத்தும் இந்திய கலாச்சாரத்தின் களஞ்சியமாகக் கருதப்படுகின்றன.
1500 முதல் 100 கிமு காலத்தில் திராவிட மொழியிலிருந்து தெலுங்கு மொழி பிரிந்திருக்கலாம். தமிழ் மொழியில் தோன்றிய இலக்கிய செயற்பாடுகள் பின்னர், தெலுங்கு மொழியில், பாரஜி, கோலமி, நாயகி மற்றும் கடாபா மொழிகள் ஆகியவற்றோடு வளர்ந்தது.
இவர் 1961 இல் விஜயவாடா மக்களவைத் தொகுதியிலிருந்து முதல் முறையாக நாடாளுமன்ற உறுப்பினராக தேர்ந்தெடுக்கப்பட்டார். விஜயவாடா தொகுதியில் இருந்து மூன்று முறை நாடாளுமன்ற உறுப்பினராக தேர்ந்தெடுக்கப்பட்டுள்ளார். 20, சூலை 1963 அன்று, ராவ் மத்திய பாசனம், மின்னுற்பத்தித் துறை அமைச்சராக பதவியேற்றார். இவர் இத்துறை அமைச்சராக இருந்தபோது பல பாசன அணைத் திட்டங்களை வடிவமைத்தார். ஆந்திராவின் குண்டூர் மாவட்டம் மற்றும் தெலங்கானாவின் நலகொண்டா மாவட்டப் பகுதியில் கட்டப்பட்டுள்ள உலகிலேயே மிகப் பெரியது என்று பாராட்டப்படும் நாகார்ஜுன சாகர் அணை திட்டத்துக்கு மூலகர்த்தா இவர்தான் . ஜவகர்லால் நேரு, லால் பகதூர் சாஸ்திரி, இந்திரா காந்தி ஆகியோரின் அமைச்சரவையில் ராவ் தொடர்ந்து பதவிவகித்தார்.